Tiltale for overtrædelse af straffelovens § 266 b, stk. 1
Ret: Retten i Helsingør (1. instans)
Faggruppe: Straffesag — Almindelig domsmandssag
Sagsemner: Personlig frihed, fred og ære;

RETTEN HELSINGØR





DO M

afsagt den 11.februar 2016

Rettens nr. 1-848/2015
Politiets nr. 1900-74274-00003-14

Anklagemyndigheden
mod




Der har medvirket domsmænd ved behandlingen af denne sag.

Anklageskrift er modtaget den 18. februar 2015.

 er tiltalt for overtrædelse af straffelovens 8 266 b,
stk. 1, ved den 29. november 2013 ca. kl. 18.10 offentligt eller med forsæt
til udbredelse i en videre kreds at have fremsat en udtalelse eller anden med-
delelse; ved hvilken en gruppe af personer trues, forhånes eller nedværdiges
på grund af sin race, hudfarve, nationale eller etniske oprindelse; tro eller
seksuelle orientering idet tiltalte på en offentligt tilgængelig profil på inter-
netsiden Facebook skrev 1 ideologien Islam er fuldt ud lige så afskyvæk-
kende, modbydelig, undertrykkende og menneskefjendsk som Nazismen.
Den massive indvandring af Islamister her til Danmark, er det mest ødelæg -
gende det danske samfund har været udsat for i nyere historisk tid" _

Påstande

Anklagemyndigheden har nedlagt påstand om bødestraf.

Tiltalte har nægtet sig skyldig.

Sagens oplysninger

Der er afgivet forklaring af tiltalte.

Forklaringen er lydoptaget, men er nedenfor gengivet efter dommerens nota-
ter.

Tiltalte har forklaret, at han kender  og har skrevet de ord,
der er anført i anklageskriftet; på  væg.

Det skete, efter at der havde været ballade i en beboerforening hvor besty -
relsen var blevet kuppet af personer med tilknytning til hizbut tahrir. Han
vidste ikke; at der var tale om en offentligt tilgængelig profil, men det var

hans egen fejl, for det kan ses markeret med en meget lille globus ved de en-
kelte opslag. Han deltager normalt ikke i offentlige debatter og ville ikke ha-
ve deltaget, hvis han havde været klar over, at siden var offentlig. Han var
godt klar over; at der havde været mange kommentarer til 
opslag, men han opfattede det ikke som en massiv udbredelse.

Han er meget overrasket over; at han blev tiltalt efter bestemmelsen. Han har
ikke fornærmet religionen Islam. Han skrev "ideologien Islam" , hvilket vil
sige den politiske del af islam. "Islamister" er en almindelig betegnelse for
ekstremistiske grupper, der foretager forbrydelser mod menneskeheden og
gør de mest forfærdelige ting, hvorimod islam er en fredelig religion.

Han har også skriftligt uddybet sine synspunkter i en mail, han har sendt til
sagens efterforsker. Den er fremlagt i sagen under bilag 4.

Tiltalte har om sine personlige forhold forklaret, at han er pressefotograf af
profession og måske derfor har en forkærlighed for at studere samfundsfor-
hold 0g en interesse for samfundet. Han er nu pensionist.

Rettens begrundelse og afgørelse

Tiltalte har ikke bestridt, at han i efteråret 2013 har skrevet de citerede udta-
lelser på en facebookside i forbindelse med en række andre personers ind-
læg;

Retten lægger til grund, at udtalelserne er udbredt i en videre kreds henset
til, at tiltalte selv har skrevet flere indlæg indimellem andres indlæg 0g må
have fået et stort antal notifikationer på de øvrige indlæg i samme tråd.

De udtalelser, tiltalte er fremkommet med, skal vurderes i den samfunds -
mæssige 0g historiske kontekst; der var i efteråret 2013, 0g retten har i den -
ne kontekst opfattet udtalelserne om "ideologien Islam som vedrørende Is-
lam generelt og ikke alene som den ekstreme del af Islam. Retten har i den
forbindelse tillige lagt vægt på, at de citerede udtalelser er skrevet den 29.
november 2013 kl. 17.13 0g på, at tiltalte samme dag kl. 17.27 som påpe -
get af forsvareren isamme tråd skrev "Islam vil netop misbruge demokrati -
et til at afskaffe demokratiet"

Retten vurderer de udtalelser, der er anført i anklageskriftet, i deres helhed
som generaliserende påstande;, der er forhånende 0g nedværdigende overfor
tilhængere af islam:

Retten har således tilsidesat tiltaltes forklaring om, at der skal sondres mel-
lem ideologien Islam og religionen Islam.

På dette grundlag findes udtalelserne omfattet af straffelovens $ 266 b, stk.
1, 0g tiltalte findes derfor skyldig i overensstemmelse med anklageskriftet.

Straffen fastsættes til 4 dagbøder á 400 kr., jf. straffelovens $ 266 b, stk. 1

Forvandlingsstraffen for bøderne fastsættes som nedenfor anført.

Retten har ved fastsættelsen af antallet af dagbøderne lagt vægt på udtalel -
sernes karakter og relativt begrænsede udbredelse, og ved fastsættelsen af
bødernes størrelse lagt vægt på tiltaltes oplysning om, at han er pensionist.

Thi kendes for ret:

 skal straffes med 4 dagbøder á 400 kr.

Forvandlingsstraffen for bøden er fængsel i 4 dage.

Tiltalte skal betale sagens omkostninger.